**ޔައުމިއްޔާ**

**މާލިއްޔަތު ކޮމިޓީގެ 6 ވަނަ ބައްދަލުވުން. (30.03.2010)**

ރިޔާސަތުން ވާހަކަދެއްކެވުން:

`. މާލިއްޔަތު ކޮމިޓީގެ މިއަހަރުގެ 6 ވަނަ ބައްދަލުވުމަށް ވަޑައިގެންނެވި ޢިއްޒަތްތެރި މެންބަރުންނަށް މަރުޙަބާ ދަންނަވަން. އާދެ، އަޅުގަނޑުމެން މިހާރު އެޖެންޑާ ނަންބަރު އެކެއް ގައި މިއޮތީ، އަމިއްލަ ފަރާތްތަކުން ހިންގާ ޓީ.ވީ ރޭޑިއޯ އަދި ދުވަހު ނޫސްތަކަށް 4 މިލިއަން ރުފިޔާގެ ސަބްސީޑީ އެއް ދިނުމަށް ނިންމާފައިވާތީ، މި ސަބްސިޑީ ލިބިދިނުމުގެ އުސޫލުތައް ކަނޑައެޅުން އެ މާލިއްޔަތު ކޮމިޓީން ކުރަންޖެހޭ ކަމެއް ގޮތަށް މިއޮތީ. ދެން، ތިބޭފުޅުންގެ ފައިލްކޮޅުގައި އޮންނާނެ އަޅުގަނޑުމެން ހޯދާފައި ހުރި ބައެއް މަޢުލޫމާތު އެކަމާއި ބެހޭގޮތުން. މިދިޔަ ބުދަ ދުވަހު ބޭއްވުނު ޖަލްސާގައި އަޅުގަނޑުމެން މި މަތިމަތިން ބަލާލާފައި ކޮންމެ ވެސް ވަރެއްގެ ޑިސްކަޝަނެއް އަޅުގަނޑުމެން ގެންދިޔަ އިން. އެ ޑިސްކަޝަންނަކީ ކޮބާތޯ ކޮލިފައިވާ ޕާޓީޒް އަކީ. އެ ޕާޓީތައް ނިންމާނީ ކިހިނެއްތޯ. ދެން، އަޅުގަނޑުމެންނަށް ފާހަގަކުރެވުނު އެދުވަހު ހަތަރު ދުވަހު ނޫހެއް އެބައޮތް ކަމަށް. އެއީ ހަވީރު ނޫހާއި، މިއަދު ނޫހާއި، އާފަތިސް ނޫހާއި، ހާމަ ނޫހާއި މިތަންތަން މިއީ މި ކްރައިޓީރިއާ އަށް ފެތޭ ހަތަރު ނޫސް ކަމަށް ފާހަގަކުރެވިފައި އޮތީ. އެއީ ދުވަހު ނޫހުގެ ކެޓަގަރީ އަށް. އެއީ އަޅުގަނޑުމެން ފާސްކުރި ފާސްކުރުން މި އޮންނަނީ ދުވަހު ނޫހާއި، ހިންގާ ޓީ.ވީ، ރޭޑިއޯ އަދި ދުވަހު ނޫސްތައް. ދެން، ގަވާއިދުން ބްރޯޑްކާސްޓްކުރާ ކަމަށް މި އޮތީ ފާހަގަކުރެވިފައި، ފަސް ރޭޑިއޯ ސްޓޭޝަނެއް. އެއީ ދިއެފް.އެމް އާއި، ފާރަވޭ އާއި، އެޓޯލް އާއި، ހަވީރު އެފް.އެމް އާއި، ސަން.އެފް.އެމް އާއި، މި ފަސް ތަން ގަވާއިދުން ރޭޑިއޯ ބްރޯޑްކާސްޓް ކުރާ ކަމަށް. ދެން، ތިން ޓީ.ވީ ސްޓޭޝަން. ވީ.ޓީވީ އާއި، ދި.ޓީވީ އާއި، ފިއުޗަރ ޓީވީ. ދެން، މި ފިއުޗަރ ޓީވީގެ ކަންތައް އަދި އިތުރަށް ބަލަންޖެހޭ ކަހަލަ ގޮތަކަށް މި އޮތީ. އެއީ އިތުރަށް ކޮލިފައިވޭތޯ. އެހެންވީމަ، މިކަމުގައި އެބަޖެހޭ މި ކޮންޓިޓީޒް މި ދެންނެވީ މި އަދަދުތަކަށް އެއްބަސްވާ މި ހަތަރު ނޫސްކަމާއި ފަސް ރޭޑިއޯ ސްޓޭޝަން ކަމާއި ތިން ޓީ.ވީ ޗެނަލްކަމާއި. ދެން، މި މަޢުލޫމަތުތައް ނަގާފައި މިހުރީ މަޖިލީހުގެ ރިސެސް ތެރޭގައި އަޅުގަނޑުމެން މި މާލިއްޔަތު ކޮމިޓީގެ ސެކްރެޓަރީ ގެ ފަރާތުން. މި އިންފޮމޭޝަން މިނިސްޓްރީ އަށް ފޮނުވައިގެން، އިންފޮމޭޝަން މިނިސްޓްރީން، 21 ޖެނުއަރީގައި ފޮނުއްވި މަޢުލޫމާތުގެ މައްޗަށް ބިނާކޮށް. އޭގައި މި ގަވާއިދު ބްރޯޑްކާސްޓް ކުރުމުންދާ ތަންތަން ހުރީ ފާހަގަކޮށްފައި. ދެން، ކުރަމުންދާ ތަންތަން ވެސް އެބަހުރި ފާހަގަކޮށްފައި. ދެން، ގަވާއިދުން ނެރޭ ނޫސްތަކާއި ނުނެރޭ ނޫސްތަކާ ވެސް އެބަހުރި ފާހަގަކޮށްފައި. އެހެންވީމަ، މިކަމަށް އެއްބަސްވެވިއްޖިއްޔާ ދެން 4 މިލިޔަން ރުފިޔާ ބަހާނެ ގޮތާއި ބެހޭ ގޮތުން އަޅުގަނޑުމެންނަށް ވާހަކަ ދައްކަން ފެށިދާނެ. ދެން، ކުރީދުވަހު ވެސް ޓޮޕިކްސްތައް ސްޓާޓް ކުރެވުނު. ދެން ބައެއް ބޭފުޅުން ވިދާޅުވީ މި ކަވަރޭޖަށް ބަލަންވީއޭ. އެކަމަކު ކަވަރޭޖް ބެލޭނެ މެކޭނިޒަމެއް ނެތްކަމަށް ސެކްރެޓޭރިއަޓުން އަޅުގަނޑަށް މަޢުލޫމާތު ދެއްވަނީ. މީހުން ޕޮޕިއުލާރިޓީ އެއީ އަނެއް މިހާރު މިއޮތީ ދެއްތޯ ކޮމިއުނިކޭޝަން އޮތޯރިޓީން ވިދާޅުވަނީ އެހެން ނުބެލޭނެ ކަމަށް. ދެން، ދުވަހު ނޫސްތަކުގައި ޗާޕްކުރާ އަދަދު އެއީ ވެސް ކޮންޑިފައިބަލް އަދަދެއްކަމަކަށް ނުވޭ. ސަބަބަކީ އަމިއްލަ އަށް ޗާޕް ކުރަނީ. ޗާޕްކުރީމަ ހަމަ އެމީހުން ބުނާ އަދަދު މިއޮންނަނީ. ފޯރ ތައުޒަން ވިޔަސް ފޯރ ތައުޒަން. ތައުޒަން ފައި ހަންޑްރެޑް ވިއްޔާ ތައުޒަން ފައި ހަންޑްރެޑް. އިންޑިޕެންޑެންޓްލީ ވެރިފައި ނުކުރެވޭކަމަށް ވަނީ. ހާމަ ނޫސް ފިޔަވައި. ދެން، ހާމަ ނޫހަކީ ސައިޒުގެ ގޮތުން ތަފާތު ނޫހެއް ކަމަށް ވެސް އެ ފަހާގަކޮށްލަންޖެހޭ. އެހެން ނޫސްތަކާއި އަޅާ ބަލާއިރު، ދުވަހު ނޫސްތަކާއި ބަލާއިރު. އެހެންވީމަ، މިހާސަބަށް އަޅުގަނޑުމެންގެ ޑިސްކަޝަން ގޮއްސަ އޮތީ. އެހެންވީމަ، އަޅުގަނޑު ފްލޯރ ހުޅުވާލަން. ހަމްޒާ.

ބިލަތްދޫ ދާއިރާގެ މެންބަރު އަޙުމަދު ޙަމްޒާ ވާހަކަދެއްކެވުން:

އަޅުގަނޑު ހިތުން މި އަދަދުތަކާއި ބެހޭ ގޮތުން އަޅުގަނޑުމެންނަށް ވާހަކަ ދެއްކިދާނެ. މިސާލަކަށް ޓީ.ވީތަކަށް ކިހާވަރެއްތޯ ތި އަދަދު ތެރެއިން ދޭނީ. ރޭޑިއޯ އަށް ކިހާވަރެއްތޯ. މި ޕްރިންޓް މީޑިއާ އަށް ކިހާވަރެއްތޯ. އެ ކަނޑައަޅާފައި އަޅުގަނޑު ހިތުން މި ދެން، އެބައި ބަހާލެވިދާނެހެން އަޅުގަނޑަށް ހީވަނީ. ދެން، އަޅުގަނޑު ހިތުން މީގެ އަޅުގަނޑުމެންގެ މަޤުސަދަށް ވެސް ވަރަށް ބޮޑަށް ވިސްނަން އެބަޖެހޭ. އެއީ އަޅުގަނޑު ދެކޭ ގޮތުގައި ތި ސަބްސިޑީގެ އެންމެ މުހިންމު އެއް ބޭނުމަކީ މި މީޑިއާގެ ފުދުންތެރިކަން އިތުރުކޮށް، މީޑިއާގެ ވާދަވެރިކަން އިތުރުކޮށް، ޚާއްޞަކޮށް ރާއްޖޭގެ ރަށްރަށުގައި ކަންކޮޅުތަކުގައި ދިރިއުޅޭ ރައްޔިތުންނަށް ޚިދުމަތްތައް ފޯރުވުން އިތުރުވެގެން ދިއުން. އެހެންވީމަ، އަޅުގަނޑުމެން އަބަދު ވެސް މި ކިޔަނީ މާލޭގައޭ ހުރިހާ ކަމެއް މި އޮންނާނީ. ވީއިރު ދުވަހު ނޫސް ރަށްރަށުގައި ވެސް ނޫސް ނެރޭތޯ އަޅުގަނޑުމެން ބަލަން ބޭނުން. ޚާއްޞަކޮށް މިސާލަކަށް ބައެއް ނޫސްތަކަކީ މާލޭގައި އެކަނި ހިނގާ އެއްޗެއް. އެހެންވީމަ، ދުވަހު ނޫސްތަކުގެ ތެރޭގައި އެއްވެސް ރަށެއްގެ އަތޮޅެއްގައި އެއްވެސް ދުވަހު ނޫހެއް އެބަ ނެރޭތޯ. އެކަން އަޅުގަނޑުމެން ބަލަން އެބަޖެހޭ. ދެން، ރޭޑިއޯ ސްޓޭޝަންތަކާއި ޓީ.ވީ ސްޓޭޝަންތައް ވަރަށް ސާފު ހެން އަޅުގަނޑަށް ހީވަނީ. ދެން، ރޭޑިއޯ ސްޓޭޝަންތަކުގެ އަދަދު އަޅުގަނޑު ހަމަ ޤަބޫލުކުރަން އެއީ މިހާރު ބްރޯޑްކާސްޓް ކުރެވޭ. ދެން، ޓީ.ވީ ވެސް ޤަބޫލު ކުރެވޭ ތިން ޗެނަލް ކަމަށް އެއީ ވީ.ޓީވީ އާއި، ދި.ޓީވީ އާއި، ފިއުޗަރ ޓީވީ. އެހެންވީމަ، މި ތިން ޗެނަލް ކަމަށް ހަމަ އަޅުގަނޑަށް ޤަބޫލުކުރެވޭ. އެ ނޫސްތައް ކުޑަކޮށް އަދިވެސް ބަލާލަން ޖެހޭނީ. އެހެންވީމަ، އެވާހަކަ ދަންނަވާނީ. ދެން ނިންމާލާނަން މިހިސާބުން.

ރިޔާސަތުން ވާހަކަދެއްކެވުން:

އާދެ، ދެން ދުވަހު ނޫސްތަކުގެ ލިސްޓެއް ވެސް އެބައޮތް އިންފޮމޭޝަނުން ދެއްވާފައި އިނގޭތޯ. އޭގައި ރަޖިސްޓްރީ ކުރެވުނު ތާރީޚު ދެން ނެރޭ ގޮތް. ނެރޭ ގޮތް އެބައޮތް ދުވާލަކު އެއްފަހަރު އެއީ ދުވަހު ނޫސް ކަމަށް މި ބަލަނީ. އެހެންވީމަ، މި ހަމައެކަނި ޚިލާފެއް އުޅެނީ މި ދުވަހު ނޫސްތަކުގެ ތެރެއިން އިންފޮމޭޝަން މިނިސްޓްރީން ނެރޭކަމަށް ވިދާޅުވެ އެކަން އަޅުގަނޑުމެން ޗެކްކުރަންޖެހޭ އެއްޗެއްކަމަށް އައްޑަނަ ނޫސް ކިޔާ ނޫހެއް ކަމަށް. އައްޑަން ނޫސް ކިޔާ ނޫހެއް. ދުވަހު ނޫހެއް. މ.ވާނުޖެހޭ ގެ މުޙައްމަދު ޒުހައިރު، 5 އޭޕްރީލް 2006 މި ނެރުއްވާ ގޮތަށް ހަމަޖައްސަވާފައި. ހަމައެކަނި ސ.ފޭދޫގައި ޝާއިޢު ކުރާ ގޮތަށް. އެހެންވީމަ، މި ނޫސް ނުކުމޭތޯ ނުނިކުމޭތޯ އެކަނި މި ޖެހޭނީ ބަލަން. އެހެން ނޫސްތައް މި އަޅުގަނޑުމެންނަށް އެބައޮތް އެމީހުން ނުނިކުންނަކަށް ޖަހާފައި ވެސް. އިނގޭތޯ. ގަވާއިދުން ޝާއިޢު ނުކުރޭ އެގޮތަށް ޖަހާފައި އެބަހުރި. މިދެންނެވި ހަތަރު ނޫހާއި މި އައްޑަނަ ނޫހާއި ފިޔަވައި. އައްޑަނަ ނޫހުގައި މި އޮންނަނީ ސ.ފޭދުގައި އެކަންޏޭ ޖަހާފައި. ޔާމީން.

މުލަކު ދާއިރާގެ މެންބަރު ޢަބްދުﷲ ޔާމީން ޢަބްދުލްޤައްޔޫމް ވާހަކަދެއްކެވުން:

މި އަޅުގަނޑު ހިތައް އަރަނީ މިހާރު މި ނުކުންނަ ނޫސްތަކުގައި ތި އައްޑަނަ ނޫހުގެ ވާހަކަ ތިވިދާޅުވީ. އެހެންނޫންކަމަށްވަންޏާ މި ނިކުންނަ ނޫސްތަކާއި ވިޝުއަލް މީޑިއާ ދެން، އަނެއް ޓީ.ވީ، ރޭޑިއޯ މި އަނެއް ޕްރިންޓް މީޑިއާ ދެއްތޯ. މީގައި އަދަދުތައް، މީގެ އަނެއް އެސްޓަރބްލިޝް ތަންތަން މިހުރީ ފާހަގަކުރެވިފައޭ. ދެން، އެހެން ތަންތަން އަނެއް ރަޖިސްޓްރީ ކޮށްފައި އެކަމަކު އެކަށީގެންވާ ގޮތަކަށް ނުހިނގާތީދާ. މި އިންފޮމޭޝަން މިނިސްޓްރީން ނޫނިއްޔާ މި ލައިސަންސް ދެއްވާ އޮތޯރިޓީގެ ފަރާތުން މި މަޢުލޫމާތު ދެއްވާނީ. ދެން އެހެންވީމަ، އަޅުގަނޑަށް ހީވަނީ އަޅުގަނޑުމެންނަށް މި މީޑީއާ އެސްޓަރބްލިޝް މީޑިއާ އާއި ތެރޭގައި މިހާރު ގޮތަކަށް އެއްބަސްވެވިދާނެ ކަންނޭނގޭ. ދެން، އޮތީ ބަހާނެ ގޮތެއް. އަޅުގަނޑު ޚިޔާލުގައި މި ބަހަންވީ ހަމަ މީގެ މި އަނެއް ދާނެ ކެޕިޓަލް އިންވެސްޓްމަންޓްގެ ޕްރޮޕޯޝަނުން ހަތަރު މިލިއަން ހަމަ ބަހާލަން އަޅުގަނޑަށް ފެންނަނީ. ބަހާއިރު، މިސާލަކަށް އޭގެ މާނަ އަކީ އަނެއް ޓީ.ވީ ސްޓޭޝަންތަކަކީ ކެޕިޓަލް އިންވެސްޓްމަންޓްގެ ބޮޑު އެއްޗެއް ކަމަށްވަންޏާ ހަތަރު މިލިއަންގެ ތެރެއިން ކޮން ޕްރޮޕޯޝަނެއްތޯ ޓީ.ވީ ސްޓޭޝަންތަކަށް. ބަހާފައި ދެން، އޭގެ ތެރޭގައި އަޅުގަނޑަކަށް ނުވިސްނޭ މިހާރަކު އެހާވަރަކަށް ފައިން ޓިއުނު ކޮށްގެން އޭގައި ސަރކިއުލޭޝަނަކަށް ނޫނީ ރީޗް އައުޓަކަށް ބަލާކަން. އަޅުގަނޑަށް ފެންނަނީ ދެން އެ ބަހާއިރު ޓީ.ވީ ސްޓޭޝަންތަކުގެ ތެރޭން އެއްވަރަކަށް ބަހާލަން. ދެން، އަޅުގަނޑުމެންނަށް މި ޕްރޮސަސް މި އަނެއް ލާރންކުރެވޭނެކަން ނޭނގޭ. ދެން، އިތުރަށް ސަބްސިޑީ އެއް ދޭންޖެހޭ ފަހަރަކު މިއަށް އިމްޕޫރްމެންޓެއް ގެންނަންޏާ ގެނެވިދާނެ. އެހާ އިންސާފުވެރިކޮށް އަޅުގަނޑަކަށް ނުވިސްނޭ ރީޗް އައުޓަށް ބަލާގެން ނޫނިއްޔާ މި ޕްރިންޓް މީޑިއާގެ ސަރކިއުލޭޝަނަށް ބަލާގެން އެކަން ކުރެވިދާނެކަމަކަށް ޤަބޫލެއް ނުކުރެވޭ. އެހެންވީމަ، އަޅުގަނޑުގެ ސަޖެސްޝަނަކީ މިދެންނެވި ގޮތަށް ކެޕިޓަލް އިންވެސްޓްމަންޓަށް މި ތިން މީޑިއާގެ ތިން ވައްތަރުގެ މީޑިއާ ކެޕިޓަލް އިންވެސްޓަމަންޓަށް ބަލާލާފައި ކޮންމެވެސް ވަރެއްގެ ރަފް އެޕްރޮސްމޭޝަނެއް ހަދާފައި މިދޭ ސަބްސިޑީ ހަތަރު މިލިއަނެއް ޕްރޮޕޯޝަނުން ބަހާލާފައި. ދެން، ކޮންމެ މީޑިއާގެ ކޮންމެ ވައްތަރެއްގެ ތެރޭގައި ދެން ހަމަ އިކުލީޓް ޑިސްޓްރިބިއުޓްކޮށްލަން އަޅުގަނޑަށް ޤަބޫލުކުރެވޭ ރަނގަޅު ގޮތެއް ކަމަށްވާނީ.

ބިލަތްދޫ ދާއިރާގެ މެންބަރު އަޙުމަދު ޙަމްޒާ ވާހަކަދެއްކެވުން:

އަޅުގަނޑަކަށް ނުފެނޭ މި ކެޕިޓަލް އިންވެސްޓްމަންޓާއި ރިލޭޓްކުރާކަން. އަޅުގަނޑަށް ފެންނަނީ ހަތަރު މިލިއަން ތިން ބަޔަކަށް ބަހާލައިފައި. އެ އެއްބަސްވެވޭ އަދަދެއްކަމަށް ހަމަ އެއްވަރަށް ބަހާލުން. އެއީ ހަތަރު ނޫސްވެއްޖިއްޔާ ހަތަރު ނޫހަށް ހަމަހަމައަށް ބަހާލުން. ތިން ޓީ.ވީ ވެއްޖިއްޔާ އެ ތިން ޓީ.ވީ އަށް ހަމަހަމަ އަށް ބަހާލުން. ފަސް ރޭޑިއޯ ވެއްޖިއްޔާ އެ ރޭޑިއޯތަކަށް ބަހާލުން. އަޅުގަނޑަކަށް ތީގެ މާބޮޑު ތަފްސީލަށް ގޮސްގެން ކެޕިޓަލްއަށް ގޮސްގެން ކޮންމެ، ކެޕިޓަލް އިންވެސްޓްމަންޓަށް ބަލާކަމުގައިވަންޏާ އެއްބަޔަކު ބުނާނޭނެ ތިމަންނަމެން މާބޮޑަށް ކޮށްފައި. އެއަދަދު އަޅުގަނޑުމެންނަށް ވޭރިފައި ކުރެވޭނެ ގޮތެއް ނޯންނާނެ. އެއީކީ އަޅިގަނޑުމެންނަށް ކުރެވޭނެ ކަމެއް ނޫން. ދެން، ކެޕިޓަލް އިންވެސްޓްމަންޓް މިސާލަކަށް ޓީ.ވީ ޗެނަލްތައް ހިންގާ ފަރާތްތަކުން އެ އިންވެސްޓްކޮށްފައި އެއީ މާލީ ޤާބިލްކަން ހުރި ފަރާތްތަކެއް. އަޅުގަނޑުމެން ސަބްސިޑީ ދީގެން ވާދަވެރިކަން އިތުރުކުރަން ބޮޑަށް މި މަސައްކަތް މި ކުރެވެނީ ޤާބިލްކަން ނެތް ފަރާތްތަކަން ހެން އަޅުގަނޑަށް ހީވަނީ. އެހެންވީމަ، އަޅުގަނޑަށް ފެންނަނީ ފުރަތަމައިނުން ވެސް ހަމަ ތިން ބަޔަށް ބަހާލަން. ބަހާލުމަށްފަހު އެ ޖެހޭ ފައިސާގެ އަދަދު އެ އެއްބަސްވެވޭ ޗެނަލެއް ނޫހެއް ނުވަތަ އެ އަދަދަކުން ގެއްލުމަށްފަހު ޖެހޭ އަދަދެއް ބަހާލުން. އެއީ އަޅުގަނޑު ދެކޭ ގޮތުގައި އެންމެ އިންސާފުވެރިކޮށް އަޅުގަނޑު ދެކޭ ގޮތުން އިންސާފުވެރި ގޮތް އެއީ. އެހެންނަމަވެސް އެހެން ގޮތްގޮތަށް ހަމަ ބެލުމުގެ ބެލެވިދާނެ. އެއީ ހަމަ ވަރަށް ގިނަ ގޮތްގޮތް ވާހަކަ ދައްކަންވެއްޖިއްޔާ ވަރަށް ގިނަ ގޮތްގޮތަށް ދެއްކިދާނެ އަޅުގަނޑަށް ހީވަނީ.

(ވަގުތުކޮޅަކަށްފަހު)

މުލަކު ދާއިރާގެ މެންބަރު ޢަބްދުﷲ ޔާމީން ޢަބްދުލްޤައްޔޫމް ވާހަކަދެއްކެވުން:

މި ދެން، އަޅުގަނޑު ދެން އަސްލުގައި މީގެ ދެން އެހާ ސްޓްރޯންގް އަނެއް ޕޮސިޝަނެއް ނަގާކަން ބޭނުމެއް ނޫން އިނގޭތޯ. އެކަމަކު އަޅުގަނޑު ދަންނަވަލީ އަޅުގަނޑު މި ކޮމްޕެއަރ ކުރަނީ ވީ.ޓީވީ.ގެ އިންވެސްޓްމަންޓް ވާރސަސް ދި.ޓީވީގެ އިންވެސްޓްމަންޓެއް ނޫން އިނގޭތޯ. އެހެންވެއްޖިއްޔާ ޙަމްޒާ އެވިދާޅުވާ ގޮތަށް ސާފް ޑިކްލަރޭޝަނެއް ހަދާކަމަށްވެއްޖިއްޔާ އެކި މީހުން އެކި އެއްޗެހި ބުނާނެ. އެކަމަކު އަޅުގަނޑު މިދަންނަވާ ވާހަކަ އަކީ ޖެނަރަލީ މި އިންޑަސްޓްރީ އިން އިނގޭ ޓެލަވިޜަން ސްޓޭޝަން ހަދާކަމަށްވަންޏާ އެއަށްދާނެ ޖެނަރަލް އިންވެސްޓްމަންޓް. އެއީ އެނގޭ ފިގަރއެކޭ ޕްރިޓީ މަޗް. އޭގައި މި ކޮމްޕެއަރ ކުރަނީ ވީ.ޓީވީ ވާރސަސް ދި….ޓީވީ އެއް ނޫނޭ އިނގޭތޯ. އެހެންވީމަ، މި ޕްރިންޓް މީޑިއާ ހަދާކަމަށްވަންޏާ ޖެނަރަލީ ޕްރިންޓް މީޑިއާ ސްޓަޕެއް ހަދަންދާނީ ގާތްގަނޑަކަށް ކިހާވަރެއްގެ އިންވެސްޓްމަންޓެއްތޯ ރަފްލީ އެ އެނގޭ. މި ޓެލަވިޜަން ސްޓޭޝަން ހަދާގެން މިކަން ކުރާކަމަށްވަންޏާ ކިހާވަރެއްގެ ބޭސިކް އިންވެސްޓްމަންޓެއްތޯ ދާނީ އެ އެނގޭ. ދެން ވިސްނަން މިއޮތީ މިސާލަށް ރޭޑިއޯ ސްޓޭޝަން ހަދާގެން މިކަން ކުރަންޏާ އެވެސް ޖެނަރަލީ އެނގޭ އިނގޭތޯ. އެހެންވީމަ، އެ ތިންބައި އެނގޭ ކަމަށްވަންޏާ ދެން އެއިން ކޮންމެ މިޑީއާގެ މީހުން އަތުން މި އިންވެސްޓްމަންޓް ގެނެސްގެން އިންވެސްޓްމަންޓް ސައިޒަށް ބަލަންވީކީ ނޫނޭ އިނގޭތޯ. އެނގޭކަމަށްވަންޏާ އެ ޕްރޮޕޯޝަނުން ބަހާލާށޭ. ދެން، އޮތީ ސަބްސިޑީގެ ކޮންސެޕްޓް. ސަބްސިޑީގެ ކޮންސެޕްޓަކީ ފުރަތަމަ ވަކި އޭގެ ޒާތުގައި އެންމެ މިކަން ނުކުރެވިގެން އުޅޭ މީހަކަށް ދިނުމެއް ނޫން. މިއޮތީ ނިންމާފައި ސަބްސިޑައިޒް ކުރަން. އެއީ ހުރިހާ އެންމެނަށް ވެސް މީގައި ޚަރަދު ދެކޮޅު ނުޖެއްސޭ ކަންތައްތަކެއްގައި އުޅޭކަމަށް ޤަބޫލުކުރެވޭތީ. އެހެންވީމަ، އެ ބަހާއިރު އަޅުގަނޑަކަށް ނުވިސްނޭ އެހާ އޭގެ ޒާތުގައި ކޮންމެހެންނެއް އެއްވަރަށް ބަހަންޖެހޭކަމަކަށެއް. މިދެންނެވީ ކޮންމެ މީޑިއާ އަކަށް. ޓީވީ އަށް ވެސް އެއްވަރަކަށް. ރޭޑިއޯ އަށް ވެސް އެއަށްވަރަކަށް މިހެން ބަހަންޖެހޭކަމަކަށް. އެއީ ސަބްސިޑީ އޭގެ ޒާތުގައި މި ދޭންޖެހޭނީ ނުފުދިގެން ދާތީ. އެހެންވީމަ ނުފުދިގެން ދާކަމަށްވަންޏާ 30 މިލިއަން ޑޮލަރުގެ އިންވެސްޓްމަންޓެއް ކުރާ މީހެއް ނުފުދިގެންދާ މިންވަރު މާ ބޮޑަށް އިތުރުވެގެންދާނެ ކަންނޭނގޭ. މި ދެ މިލިއަން ޑޮލަރުގެ އިންވެސްޓްމަންޓެއް ހަދާގެން އުޅޭ މީޑިއާ އަކަށްވުރެން. ދެން އެ ނިސްބަތުން ބަހާކަމަށްވަންޏާ މިދެންނެވީ އޭގެ އޯނަސް ނޫނީ ބޮޑަށް ބަރޑަންނެއް އޮންނާނީ ބޮޑު އިންވެސްޓްމެންޓެއް ހަދާގެން އުޅޭ މީހަކަށޭ. އެހެންވީމަ، އެގޮތަށް އަޅުގަނޑު ސަޖިސްޓްކުރީ. އެހެންވީމަ، ދެން އެކަމަކު ޓީ.ވީ ސްޓޭޝަންތަކުގެ ތެރޭގައި ބަހާއިރު އަޅުގަނޑަކަށް އެއް ސްޓޭޝަން އަނެއް ސްޓޭޝަނަކަށް މިވަގުތަކު ނުފެނޭ ޑިފަރަންޝިއޭޓް ކުރާކަން. ޓީ.ވީ ސްޓޭޝަންތަކަށް މި ބަހަނީ މިސާލަކަށް ހަތަރު މިލިއަންގެ %60 ކަމަށްވަންޏާ އެ %60 އީކުއަލީ ބަހާށޭ ވީ.ޓީ.ވީ، ދި.ޓީވީ އަނެއް ޓީ.ވީއަކާއި ދޭތެރޭގައި. އެއީ އަޅުގަނޑު ވާހަކަ އަކީ. އެހެންނަމަވެސް އަޅުގަނޑު ނެތިން އޭގެ ޒާތުގައި މިއިޝޫ ޕުޝްކުރާކަން. އަޅުގަނޑަކަށް ނުވިސްނޭ މިސާލަކަށް މި އަނެއް ސަބްސިޑީ އެއް ދޭއިރުގައި އަޅުގަނޑުމެންނަށް އެނގި ތިބެގެން 30 މިލިއަންގެ އިންވެސްޓްމަންޓެއް ހަދާ ބަޔަކަށާއި، ހަމަ އެއަށްވަރުގެ ސަބްސިޑީ އެއް އޭގެ ޒާތުގައި ދޭން ޖެހޭނެ ކަމަކަށް. ލެސް ދެން އަ މިލިއަން ރުފިޔާ ހަދާގެން މިސާލަކަށް ޕްރިންޓް މީޑިއާ އަކަށް. އެއީ ދެން އަޅުގަނޑުގެ ތަފާތަކަށް ގެނެއިމާ، އަޅުގަނޑަށް ހީވަނީ އެހެންވީމަ މާ ހާރޑްކޮށް ވަކި ގޮތަކަށް ގެންދާކަން ބޭނުމެއް ނޫން. ޝުކުރިއްޔާ.

ރިޔާސަތުން ވާހަކަދެއްކެވުން:

އާދެ، މިހާރު މި، އަޅުގަނޑަށް ހީވަނީ ހަމްޒާ ހުށަހެޅުއްވި މި ތިން މީޑިއާ އަށް ވެސް އެއްވަރަކަށް މީތި ބަހާލަން. އޭރަށް ކޮންމެ ބަޔަކަށް ޖެހޭނެ ވަން ޕޮއިންޓް ތްރީ ތްރީ މިލިއަން. ޕްރިންޓް މީޑިއާ، އެގޮތަށް ވެއްޖިއްޔާ މި ކޮންމެ ދުވަހު ނޫހަކަށް މި ހަތަރު ނޫސް އޮންނާތީ ޖެހެނީ ތިން ލައްކަ ތެއްތިރީސް ހާސް ތިންސަތޭކަ ތެއްތިރީސް ރުފިޔާ ތެއްތިރީސް ލާރި. ދެން، ތިން ޓީވީ ސްޓޭޝަންތަކަށް ވަން ޕޮއިންޓް ތްރީ މިލިއަން ބަހައިފިއްޔާ ކޮންމެ ތާކަށްޖެހޭނެ ފޯރ ޕޮއިންޓް ފޯރޓީ ފޯރ ތައުޒަން. ދެން، ފަސް ރޭޑިއޯ ސްޓޭޝަންތަކަށް ބަހައިފިއްޔާ ޖެހޭނެ ދެ ލައްކަ ފަސްދޮޅަސް ހަހާސް. މި އީކުވަލްކޮށް ފޯރ މިލިއަން ތިން ބަޔަށް ބަހައިލާފިއްޔާ އިނގޭތޯ. އެއީތޯ ހަމްޒާގެ ހުށަހެޅުމަކީ. އަޅުގަނޑުމެން ބަލައިލަން ބޭނުންވާ. ނާޝިޒް.

އަލިފުށި ދާއިރާގެ މެންބަރު މުޙައްމަދު ނާޝިޒް ވާހަކަދެއްކެވުން:

ޝުކުރިއްޔާ މުޤައްރިރު. އަޅުގަނޑު ޔާމިންގެ ވާހަކަ އަށް ތާއީދުކުރަން. އަދި ހަމްޒާގެ ވެސް ވާހަކައިގެ އެއްބަޔަށް ތާއީދު ކުރަން. އަޅުގަނޑުގެ ވާހަކަ ކޮޅުގައި މި ފާހަގަކުރެއްވި އެ އިންޑަސްޓްރީއެއްގެ އިން ޖެނެރަލް ސެޓަޕްކުރަން އެދާ ކޮސްޓަށް ބަލާފައި ޕްރޮޕޯޝަނަށް ފުރަތަމަ ތި އޮތް ފޯރ މިލިއަން ބަހާލުން އެ އިންޑަސްޓްރީ އަށް ވެސް ބަލާލުން އެއީ އަޅުގަނޑު ޤަބޫލުކުރާ އުސޫލެއް އެއީ. އޭގެ އިތުރުން އެ އިންޑަސްޓްރީއެއްގެ ތެރޭގައި ހަމްޒާ ވިދާޅުވި ގޮތަށް އީކުއަލީ އެމަންގް ދަ ޕްލެއަރސް ބަހާލުން އެއީ ހަމަ އަޅުގަނޑު ވެސް ތާއީދު ކުރާ ގޮތް. އެހެންވީމަ، އެވާހަކަ ދަންނަވާލީ. ޝުކުރިއްޔާ.

ފުވައްމުލަކު ދެކުނު ދާއިރާގެ މެންބަރު ޢަބްދުﷲ މަސީޙު މުޙައްމަދު ވާހަކަދެއްކެވުން:

އާދެ، އަޅުގަނޑު ވެސް ހަމަ ވިސްނަން މިއިނީ މީގެ އެންމެ މޮޅު ގޮތަކީ ކޮބާތޯ. ދެން، އަޅުގަނޑަކަށް އެއިން އަދި ނުވެއް ވިސްނުނު. ދެން، މީގައި ކޮށީގެ ވާހަކަ ދެއްކެވުނު އިރު މި ކަވަރޭޖްގައި މިހާރު ޓީ.ވީގައި މިވާ ގޮތަކީ އަޅުގަނޑަކަށް ދެން މި ސްޓޭޝަންތަކެއް އެހާ ރަނގަޅަށް ނުވެސް އެނގޭ. އެހެންނަމަވެސް އެ ޓީ.ވީ ސްޓޭޝަންގެ ކަވަރޭޖޭ މި ދެންނެވި އެއްޗެއްގެ މާނަ އަކީ ކުރީ ދުވަހު ދެކެވުނު އިރު އެއީ ކޮންމެހެން އޭގެ ޕޮޕިއުލާރިޓީ އެއް ނޫން. އެއީ މި ތުރާކުނަށް ވެސް ގެ އަކަށް ލިބޭތޯ މި ފުވައްމުލަކު ގެ އަކަށް ވެސް ލިބޭތޯ އެކަހަލަ ގޮތަކަށް ބަލާލާ ބެލުމެއް. އަދި ފޭދޫގެ ގެ އަކަށް ވެސް ލިބޭތޯ އެ ކަވަރރޭޖް. އެއީ އެ ތަފާތު ވާހަކަ އެއް. އެއީ އަޅުގަނޑުމެން މި ދެންނެވި ކަމެއް ކުރިއިރު އެ ބަލާލުން އެންމެ ރަނގަޅު. މިތަނަށް އެޓްލީސްޓް އެނގެން އޮންނަވާނެ ފަހުންވެސް އެ ތުރާކުނަށް ވެސް މިސާލަކަށް ފިއުޗަރ ޓީ.ވީ ލިބޭތޯ. ފުވައްމުލަކަށް ވެސް ލިބޭތޯ. މިކަހަލަ ގޮތަކަށް. ދެން، އެއްގޮތަކަށް ރަނގަޅު ކަންނޭނގޭ މި ބަލާއިރު ބަރާބަރު 3 ބައި ކުރުމުގެ ބަދަލުގައި ކޮންމެވެސް ކަހަލަ މިދެންނެވީ އެ ވެއިޓެއް އެކަމުގެ ބާވަތަށް ބަލާފައި ދީގެން އެ ވެއިޓް ބޮޑު ކެޓަގަރީ އަށް ބޮޑު ޕަސަންޓޭޖެއް ދިނުން. އެއީ ހަމަ އޭގައި މެރިޓް އޮވެދާނެ ކަމެއް. މިސާލަކަށް ޓީ.ވީ އެއީ ވެއިޓް ބޮޑު ކެޓަގަރީ އެއް ކަމަށް ވަންޏާ އެ ބަހާލާއިރު އޭގެ ކުޑަ ޕަސަންޓޭޖެއް އެ ކެޓަގަރީ އަށް ބޮޑަށް ދިނުން. ދެން އެކަހަލަ ގޮތަކަށް ވެސް އެއީ އަޅުގަނޑު އިޢުތިރާޟު ކުރާ ކަމެއް ނޫން. ދެން އަޅުގަނޑު ދަންނަވާލަން ބޭނުންވަނީ އަޅުގަނޑުމެން އަވަހަށް މި ނިންމާފައި މީހުންނަށް ދެމާ ހިނގާށޭ.

ރިޔާސަތުން ވާހަކަދެއްކެވުން:

އާދެ، މީގައި ފިއުޗަރ ޓީ.ވީ އިންނަނީ އަނެއް ހަމަ ނޯމަލް ޗެނަލެއްގެ ތެރޭގައި ލާފައި ކަމެއް އަޅުގަނޑަކަށް ނޭނގެ. ދެން އޭތި ޑިކޯޑަރެއް މެދުވެރިކޮށް ދޫކުރާ އެއްޗެއްކޭ ވެސް ބުނާތީވެ، އެހެންވީމަ، އެކަމާއި ބެހޭގޮތުން ކޮންމެވެސް މަޢުލޫމާތެއް ޙަމްޒާ އަޅުގަނޑުމެންނާއި ހިއްސާ ކޮށްލެވިދާނެ ކަންނޭނގެ. ދެން ދުވަހު ނޫސްތަކުގެ ތެރޭގައި އުޅޭ މައްސަލަ އެއް އިނގޭތޯ، އަމިއްލައަށް ޕްރިންޓް ނުކުރާ ބަޔަކަށް މިއުޅެނީ ހާމަ ނޫސް. ހާމަ ނޫހަކީ އެހެން ނޫސްތަކާއި ސައިޒުގެ ގޮތުން ވެސް ތަފާތު އެއްޗެއް. އެހެންވީމަ، އެއްވަރަކަށް ސަބްސިޑީ ދިނީމާ ކިހިނެއްބާއޭ ވާނީ. އަޅުގަނޑު ހިތަށް އަރާ އެއްޗެއް މިއީ އެއްވަރު ކޮށްލާއިރުގައި އިނގޭތޯ. އެއްވަރު ކޮށްލާއިރު. މި ހަމަ ފްލޯރގައި ކުރެވިދާނެ ސުވާލުތައް އިނގޭތޯ. އެހެން ނޫސްތަކާއި އޭތި ހަމަހަމަ ކުރީމަ. ދެން އެހެންވީމާ، އަނެއް މިހާރު ދެގޮތަށް މިއޮތީ ހުށަހެޅިފައި. މަސީޙު ހުށަހެއް ނާޅުއްވައި ވެއިޓޭޖް ބޮޑުކުރާކަށް. ކުރަންވީ މިންވަރެއް ޓީ.ވީ އަށް ބޮޑު ކުރަންޏަކާއެއް އިނގޭތޯ. އިންވެސްޓްމެންޓްގެ ގޮތުން ބަލާއިރު ޓީ.ވީ ކަންނޭނގެ އެއިގެން ބޮޑު ވާނީ. އާދެ ޙަމްޒާ.

ބިލަތްދޫ ދާއިރާގެ މެންބަރު އަޙްމަދު ޙަމްޒާ ވާހަކަދެއްކެވުން:

އާދެ، މިހާރު މި ވާހަކަ މިދެކެވެނީ އިންވެސްޓްމަންޓްސް ސައިޒަށް ބަލައި ޕްރޮޕޯޝަނޭޓް ގޮތަކަށް ޓޯޓަލް އަދަދު ބަހާލުން. އަޅުގަނޑު ދެކޭގޮތުގައި މީގައި ވިސްނާލަން ޖެހޭ ނުކުތާއެއް މިއީ މަޢުލޫމާތު ރައްޔިތުންނަށް ލިބުން. މިގޮތަށް ބަލާއިރު ދި ޓީ.ވީ ވެސް ވީ.ޓީ.ވީ ވެސް މި ފައިސާ ދައްކައިގެން ފެންނަ ޗެނަލްތައް. ފައިސާ ނުދައްކައިގެން ނުވެއް ފެންނާނެ. ފިއުޗަރ ޓީ.ވީ އަކީ ހަމަ ޓެރަސްޓްރިއަލް އެއްޗެއް. ހިލޭ ލިބޭ އެއްޗެއް. އެހެންވީމާ، މީގައި ރޭޑިޔޯ ޗެނަލްތަކަކީ ހިލޭ ލިބޭ އެއްޗެއް. އެއްވެސް ރައްޔިތަކު ފައިސާ އެއް ދައްކަން ޖެހޭ އެއްޗެއް ނޫން. ދިޓީ.ވީ، ވީ.ޓީ.ވީ އަށް ފައިސާ ނުދައްކައި ރައްޔިތަކަށް ނުފެންނާނެ. އެހެންވީމަ، މިވެސް ހަމަ ވަރަށް މުހިންމު ނުކުތާ އެއް އަޅުގަނޑުމެން ފާހަގަކުރަން ޖެހޭ. އެހެންވީމާ، އަޅުގަނޑު ދެކޭގޮތުގައި މި ދެންނެވި ގޮތަށް ތިން ބަޔަށް ހަމަ ބަހާލުމަށް ފަހުގައި އަޅުގަނޑަށް ބޮޑަށް ފެންނަނީ ރޭޑިޔޯ ޗެނަލަށް ވެއިޓް ދޭން. އެއީ ރައްޔިތުންނަށް އެ ހިލޭ ލިބޭތީ. ނޫހަށް ވެސް އަޅުގަނޑަށް، އެހެންނަމަވެސް، ޓީ.ވީ ޗެނަލްތަކުން ފިއުޗަރ ޓީވީ ފިޔަވައި ދެން ހުރި ޗެނަލްތަކަކީ އެއީ ފައިސާ ދައްކައިގެން ރައްޔިތުންނަށް އޭގެ ޚިދުމަތް ލިބޭ. އެހެންވީމަ، ރައްޔިތުންގެ ފައިސާ ދެވޭއިރުގައި މީގައި ބޮޑަށް އަޅުގަނޑުމެން މި ބޭނުންވަނީ ރައްޔިތުންނަށް މި މަޢުލޫމާތުތައް ލިބުން. މަޢުލޫމާތުތައް ރައްޔިތުންނަށް ފޯރުކޮށްދިނުމުގެ ނިޒާމު ވަރުގަދަކޮށް އެކަންކަން ކުރުން. ޚާއްޞަކޮށް ފައިސާ ދީގެން ރުފިޔާ ހޯދުމަށް ހިންގާ ވިޔަފާރިތަކަށް ވުރެ ބޮޑަށް. އެހެންވީމާ، އަޅުގަނޑަށް ހަމަ ބޮޑަށް ނޫހަށާއި ރޭޑިޔޯ އަށް ބޮޑަށް އިސްކަން ދޭން ފެނޭ ޓީ.ވީ އަށް ވުރެ އެހެންނަމަވެސް، ގިނަބޭފުޅުންނަށް ނިންމަވާ ގޮތަކީ ހަމަ އަޅުގަނޑު ވެސް ތާއީދު ކުރާނެ ގޮތެއް. އަޅުގަނޑުގެ ހުށަހެޅުމަކީ މިގޮތަށް ގެންދިއުން.

ހުޅުމީދޫ ދާއިރާގެ މެންބަރު އިލްޔާސް ލަބީބު ވާހަކަދެއްކެވުން:

އަޅުގަނޑު ވެސް ޔާމީން އެވިދާޅުވި ގޮތަށް ޓީ.ވީތަކަށް ކަނޑައަޅާ ބަޔަށް ހަމަ ހަމަހަމަކޮށް ބަހާލަން ތާއީދު ކުރަން. ރޭޑިޔޯތަކަށް ކަނޑައަޅަން ވެސް ހަމަހަމަކޮށް ބަހާލަން ތާއީދު ކުރަން. އެހެންނަމަވެސް، އެ ބަހާއިރު އިންވެސްޓްމަންޓަށް ވުރެ އެގޮތަށް ބަލަންޏާ އަޅުގަނޑަށް ހީވަނީ އެއްކަލަ ހިންގުމުގެ ޚަރަދު ބެލުން މާ މުހިންމު ކަންނޭނގެ އެގޮތަށް ބަލައި ކަމުގައި ވަންޏާ. އެއީ އިންވެސްޓްމަންޓް މިހާރު އިންނާނީ ކޮށް ނިމިފައި އެމީހުންނަށް. އެކަމަކު ހިންގުމުގައި މި ދަތިތަކެއް ދިމާވާނީ މިހާރު. އެހެންވީމާ، އިންވެސްޓްމަންޓަށް ބެއްލެވުމަށް ވުރެ އަޅުގަނޑަށް ހީވަނީ ދެން އަޅުގަނޑު ވެސް ވަކި ސޮލިޑް ގޮތަކަށް މީގައި ހިފަނީކީ ނޫން. ދެން އެހައި ޑީޓެއިލްކޮށް ދަންޏާ ތަންކޮޅެއް ކޮމްޕްލިކޭޓް ވެސް ވާނެ ކަންނޭނގެ މީތި ދެން. އެގޮތަށް އަޅުގަނޑަށް ބޮޑަށް ތާއީދު ކުރެވޭ ޙަމްޒާ ވިދާޅުވި ގޮތަށް ހަމަ ތިން ބަޔަށް ބަހާލާފައި ހަމަ އެއްބައި ހަމަ ޓީ.ވީތަކަށް ހަމަހަމަ އަށް ބަހާލުން. އަނެއްބައި ރޭޑިޔޯތަކަށް ހަމަހަމަ އަށް ބަހާލުން. އަނެއްބައި ނޫސްތަކަށް ހަމަހަމަ އަށް ބަހާލުން. އެގޮތަށް އަޅުގަނޑަށް ބޮޑަށް ތާއީދު ކުރެވޭ.

ރިޔާސަތުން ވާހަކަދެއްކެވުން:

އެހެންވީމަ، މި އަނެއް ބެހިދާނެ ދެއްތޯ 2 މިލިއަން، 1 މިލިއަން، 1 މިލިއަން. އެހެންވެސް ހެދިދާނެ އިނގޭތޯ. އެހެންވެއްޖެއްޔާ ޕްރިފަރެންސް ބޮޑަށް ވެއިޓޭޖް ދޭން ބޭނުންވަނީ ޓީ.ވީ އަށްތޯ؟ ރޭޑިޔޯ އަށްތޯ؟

ފުވައްމުލަކު ދެކުނު ދާއިރާގެ މެންބަރު ޢަބްދުﷲ މަސީޙު މުޙައްމަދު ވާހަކަދެއްކެވުން:

މީގައި އަޅުގަނޑުމެންނަށް މި ކުރެވޭ ކަމެއް ވެސް ވިސްނެންވާނެ ދެއްތޯ. މިހާރު މި އަނެއް ކޮމިއުނިކޭޝަންގެ ދާއިރާ އަށް މިސާލަކަށް ބަލާ ކަމަށް ވަންޏާ އިނގޭތޯ. ދުނިޔޭގެ ހަމަ ހުރިހާ ތަނެއްގައި ވެސް ޑައިންގ ބިޒިނަސެއް ޕޯސްޓަކީ އިނގޭތޯ. އެކަމަކު މީހުންނަށް ސިޓީ ފޯރުވުމުގެ ވަސީލަތަށް ބަލައި ކަމަށް ވަންޏާ ހަމަ ސިޓީ ފޮނުވިދާނެ. އެކަމަކު ޑައިންގ ބިޒިނަސަކަށް ކީއްކުރަންތޯއޭ އެއަށްވުރެ އަނެއް މޯރ ސްޕޮންޓޭނިއަސް ކަމެއް އޮއްވާ ފައިސާ ދޭންވީ. އިޒް އޯލް ރެޑީ ޑައިންގ އިނގޭތޯ. މިހާރު ކާކުތޯ އީމެއިލާއި މިހުރިހާ އެއްޗެއް ހުއްޓާ ޓެލެކްސް މެޝިނެއްގައި އިންވެސްޓް ކުރާނީ. ހަމަ އެކަހަލަ ކަމެއް ޕްރިންޓް މީޑިޔާ މިއީ އިނގޭތޯ. ޓެލެވިޜަންގެ ވިޒިބަލް މީޑިޔާ އަކީ އޭގެ ޒާތުގައި މާ ޕަވަރފުލް އެއްޗެއް. އެއިން ކޮމިއުނިކޭޓް ކުރާ މެސެޖް މާ ޕަވަރފުލް އިނގޭތޯ. އެހެންވީމަ، އަޅުގަނޑަކަށް ނުވިސްނޭ އަނެއް ވިޒުއަލް މީޑިޔާގައި އިންވެސްޓް ކުރާ މިންވަރާއި އެއްވަރަށް މިސާލަކަށް ނުކުންނަ ޕްރިންޓް މީޑިޔާއަކަށް ދޭކަށެއް އިނގޭތޯ. އެއީ އަޅުގަނޑުގެ އެއް އަރގިއުމަންޓް އިނގޭތޯ. އެކަމަކު އެއްވަރަށް ދޭ ކަމަށް ވަންޏާ މި ކުރެވޭ ކަމަކީ އަޅުގަނޑުމެން ހަމަ އެކަން އެނގި ތިބެގެން ހަމަ ފޭޑިންގ ނޫނިއްޔާ ޑިކެއިން ބިޒިނަސްއަކަށް އަޅުގަނޑުމެން ހަމަ އެހެން އެއްޗެއްސަކާއި އެއްވަރަށް ދެނީ އިނގޭތޯ. އެހެންވީމަ، އެއެއް ނޫނޭ. ރައްޔިތުންގެ މަޤުބޫލުކަން ޙަޤީޤަތުގައި އޮތީ ކޯއްޗަކަށްތޯ ބަލައި ކަމަށް ވަންޏާ ހަމަ އޭގެ ޒާތުގައި އެންމެ ޕަވަރފުލް އެއްޗަކީ ވިޒުއަލް މީޑިޔާ އިނގޭތޯ. ދެން އެ މީޑިޔާ ރިޕްލޭސް ކުރާ އެހެން އެއްޗެއް އަންނަ ދުވަހަކު އެއަކަށް ވިސްނަންވީ ކަންނޭނގެ. ދެން އަޅުގަނޑު މައްސަލަ އެއް ނެތް އޭގެ ޒާތުގައި މި ކެޕިޓަލް ކޮސްޓަށް ބެލި ނަމަވެސް ނޫނީ އޮޕަރޭޝަނަލް ކޮސްޓަށް ބެލި ނަމަވެސް އިނގޭތޯ. އެކަމަކު އަޅުގަނޑު ދެންނެވޭތޯ މި ބަލަން އުޅުނީ އޭގެ ޒާތުގައި ޕްރިންޓް މީޑިޔާ އެސްޓަރބްލިޝް ކުރުމާއި، ނޫނިއްޔާ ރޭޑިޔޯގެ އަނެއް ޒަރިއްޔާ އިން އަނެއް މި ޙަބަރު ފެތުރުމުގެ މި އިންވެސްޓްމަންޓާއި، ޓެލެވިޜަންގެ ޒަރިއްޔާ އިން މި ޙަބަރު ފެތުރުމުގެ އިންވެސްޓްމަންޓާ، މި އިންވެސްޓްމަންޓް ސައިޒު ވަރަށް ތަފާތޭ. އެއަށް ބަލާފައި ސަބްސިޑީ އެއް ދޭން މި އުޅެނީ. އެއީ ސަބްސިޑީ ދޭން މި ޖަސްޓިފައި މިވާ ކަމަކީ އިނގޭތޯ. މިއީކީ އަނެއްހެން ރެންޓެއް ގޮތަކަށް ދޭ އެއްޗެއް ނޫން. ލައިން ޗާޖެއް ގޮތަކަށް ދޭ އެއްޗެއް ނޫން. އެކަމަކުގައި އަޅުގަނޑު ހިތަށްއެރީ ދެން އަޅުގަނޑު އިންޓަރވީން ނުކުރާނަމޭ ވެސް ދެންނެވިން. އެހެންނަމަވެސް، އަޅުގަނޑު ހިތަށްއެރީ މީގައި އިންޓަރވީން މި ކުރަން ޖެހެނީ ޙަޤީޤަތުގައި އަޅުގަނޑުމެން ހިތްވަރު ދޭން އެބަޖެހޭ ހަމަ އަނެއް ވިޒުއަލް މީޑިޔާ ވަރުގަދަ ކުރަން އިނގޭތޯ. އެއީ އޭގެ ޒާތުގައި ހަމަ މިހާރު ވެސް އަދި ކުރިއަށް އޮތްތަނުގައި އެންމެ ޕަވަރފުލް މީޑިޔާއަކަށް ވާނެ. އެހެންވީމަ، އަޅުގަނޑަށް ދެން 2،1،1 ތޯ. ނޫނިއްޔާ ހަމަ ޖެނެރަލީ އަނެއް ވިޒުއަލް މީޑިޔާ އަށް ދާ އިންވެސްޓްމަންޓް އަނެއް މީޑިޔާ އަށް ދާ އިންވެސްޓްމަންޓް ބަލާފައި ހަމަ ނިސްބަތުން ބަހާލެއްވިޔަސް އަޅުގަނޑު މައްސަލަ އެއް ނެތް. އެކަމަކު ވިތް އިން ދަ ސޭމް އިންވެސްޓްމަންޓް. މިދެންނެވީ ވިތް އިން ދަ ސޭމް ފޯމް އަޅުގަނޑު ވެސް ބޭނުމީ ހަމަ އެއްވަރަކަށް ދާން. ޓީ.ވީގެ ތެރެއަށް ތަފާތު ކުރާކަށް ބޭނުމެއް ނޫން.

ރިޔާސަތުން ވާހަކަދެއްކެވުން:

އާދެ، މިހާރު މި ނަންތައް ބަލާލީމަ އެބަ އިނގޭ އިނގޭތޯ މީގެ ތެރެއިން ރޭޑިޔޯ އާއި ޓީ.ވީ އާއި ދެބައިން ވެސް ލިބޭ ދިޓީ.ވީއަށާއި ދި އެފް.އެމް އަށް ދިނީމަ އިނގޭތޯ. އެހެން ލިބޭ. އެ އަޅުގަނޑުމެން ބަލާކަށް ނުޖެހޭނެ ނޫންތޯ އެއެއް އެހެންނޫންތޯ. އެހެންވީމަ، އެތަންކޮޅު ވެސް އެބައޮތޭ މިދެންނެވީ އެ ޕަސަންޓޭޖް ކަނޑައަޅާއިރު.

ފުވައްމުލަކު ދެކުނު ދާއިރާގެ މެންބަރު ޢަބްދުﷲ މަސީޙު މުޙައްމަދު ވާހަކަދެއްކެވުން:

އާދެ، އަޅުގަނޑު ހުށަހަޅަން ކުރިއަށް އޮތް 10 މިނިޓު ތެރޭގައި އަޅުގަނޑުމެން މައިކާއި ނުލާ ވާހަކަ ދައްކާލާފައި އެއްބަސްވުމަކަށް އަންނަން.

ހުޅުމީދޫ ދާއިރާގެ މެންބަރު އިލްޔާސް ލަބީބު ވާހަކަދެއްކެވުން:

އަޅުގަނޑު ތާއީދު. އަޅުގަނޑު މަސީޙުގެ ވާހަކަ އަށް ތާއީދު ކޮށްލަން.

(އޮފް މައިކްގައި މެންބަރުން މަޝްވަރާކުރެއްވުން)

ރިޔާސަތުން ވާހަކަދެއްކެވުން:

އެހެންވީމާ، މާދަމާ މި، އަދި އަޅުގަނޑުމެން އިތުރު މަސއްކަތެއް ކޮށްލަންތޯ މި ތަންތަނަށް ސީދާ ލިޔެގެން އެއްޗެއް ހޯދަން ނޫނީ... (އޮފް މައިކްގައި މެންބަރުން މަޝްވަރާކުރެއްވުން) އާދެ، އެހެންވީމާ ދެން މިއަދު އިތުރަށް މިކަން ނުނިމުނީކަމަށް ބަލާފައި މިއަދު ޖަލްސާ އަޅުގަނޑުމެން މި ނިންމާލަނީ ދެން އަންނަ ދުވަހެއްގައި މިކަން ނިންމާ ގޮތަށް. އާދެ، ޖަލްސާ ނިމުނީ. އާދެ، އަދި ޖަލްސާ ނިންމާލުމުގެ ކުރިން ދަންނަވަން އޮޑިޓް އޮފީސް އޮޑިޓްކުރުމާއި ބެހޭގޮތުން މަޢުލޫމާތު ސާފުކޮށްދިނުން މިއަދު އޮންނާނެ. އެހެންވީމާ، ނާއިބު މުޤައްރިރާއި ރިޔާޟް ރަޝީދާއި ދެ ބޭފުޅުން އެކަމަށް ވަޑައިގެން ދެއްވުން އެދެން 2.45 ކަށް. އެ މަޢުލޫމާތު ސާފުކުރަން އޮންނަ އޮޑިޓް ފާރމްސްތަކަށް މަޢުލޫމާތު ސާފުކޮށްދޭން. އާދެ، ޖަލްސާ ނިމުނީ އިނގޭތޯ.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_